Document ID: 32003D0863

Komisijas Lēmums
(2003. gada 2. decembris)
par veselības sertifikātiem dzīvnieku izcelsmes produktu ievešanai no Amerikas Savienotajām Valstīm
(izziņots ar dokumenta numuru C(2003) 4444)
(Dokuments attiecas uz EEZ)
(2003/863/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 16. marta Lēmumu 98/258/EK par nolīguma noslēgšanu starp Eiropas Kopienu un Amerikas Savienotajām Valstīm par sanitārajiem pasākumiem, lai aizsargātu sabiedrības veselību un dzīvnieku veselību, ņemot vērā tirdzniecību ar dzīviem dzīvniekiem un dzīvnieku izcelsmes produktiem [1], jo īpaši tā 3. pantu;
ņemot vērā Padomes 1972. gada 12. decembra Direktīvu 72/462/EEK par veselības un veterinārās ekspertīzes problēmām, ievedot liellopus, cūkas un svaigu gaļu no trešām valstīm [2], kurā jaunākie grozījumi izdarīti ar Regulu (EK) Nr. 807/2003 [3], jo īpaši tās 11. panta 2. punktu un 22. panta 2. punktu, kā arī atbilstīgos noteikumus citās direktīvās, kas paredz sanitāros nosacījumus un sertifikātu paraugus attiecībā uz dzīvu dzīvnieku un dzīvnieku izcelsmes produktu ievešanu no trešām valstīm,
tā kā:
(1) V pielikumā Eiropas Kopienas un Amerikas Savienoto Valstu nolīgumā par sanitārajiem pasākumiem, lai aizsargātu sabiedrības veselību un dzīvnieku veselību ("Nolīgums"), cita starpā noteikti sanitārie pasākumi svaigai gaļai, gaļas produktiem un atsevišķiem citiem dzīvnieku izcelsmes produktiem, kurus tirgo Amerikas Savienotajās Valstīs un attiecībā uz kuriem ir noteikta atbilstība.
(2) Padomes 1992. gada 17. decembra Direktīvā 92/118/EEK, ar kuru nosaka dzīvnieku veselības un sabiedrības veselības aizsardzības prasības, kas reglamentē to produktu tirdzniecību un importu Kopienā, kuri nav pakļauti minētajām prasībām, kas noteiktas īpašos Kopienas noteikumos, kuri minēti Direktīvas 89/662/EEK A pielikuma I daļā, un attiecībā uz patogēniem - Direktīvā 90/425/EEK [4], kurā jaunākie grozījumi izdarīti ar Komisijas Lēmumu 2003/721/EK [5], noteiktas īpašas sertifikācijas prasības dzīvniekiem un dzīvnieku izcelsmes produktiem, lai novērstu dzīvnieku un cilvēku slimību izplatīšanos.
(3) Direktīvas 92/118/EEK 10. pantā noteikts, ka želatīnam un kolagēnam, kas paredzēts lietošanai pārtikā un ievešanai EK, jābūt pievienotam veselības sertifikātam, kurš sastādīts atbilstoši II pielikuma 4. nodaļā dotajam paraugam.
(4) Ar Komisijas Lēmumu 2003/833/EK, ar ko Eiropas Kopienas vārdā apstiprina grozījumus pielikumos Eiropas Kopienas un Amerikas Savienoto Valstu nolīgumam par sanitārajiem pasākumiem, lai aizsargātu sabiedrības veselību un dzīvnieku veselību saistībā ar dzīvu dzīvnieku un dzīvnieku izcelsmes produktu tirdzniecību [6], ir apstiprināti un jāīsteno ieteikumi, kurus sniegusi Apvienotā pārvaldības komiteja, kas izveidota saskaņā ar Nolīgumu par Amerikas Savienoto Valstu želatīna un kolagēna standartu atbilstību Kopienas standartiem; attiecīgi jānosaka sertifikātu paraugi želatīna un kolagēna ievešanai no Amerikas Savienotajām Valstīm Kopienā, paredzot atbilstošas garantijas.
(5) Kopienai ir lietderīgi uz pagaidu laiku veikt tās atbilstības atzīšanu, kas Amerikas Savienotajām Valstīm ir šādā veidā piešķirta, līdz Amerikas Savienotās Valstis apstiprinās Nolīgumā veiktās izmaiņas.
(6) Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Dalībvalstis atļauj lietošanai pārtikā paredzētā želatīna un kolagēna ievešanu no Amerikas Savienotajām Valstīm, ja tiem ir pievienots oficiāls veselības sertifikāts(-i) saskaņā ar attiecīgi A pielikumā un B pielikumā dotajiem paraugiem.
2. pants
Šo lēmumu piemēro no 2003. gada 15. decembra.
3. pants
Šis lēmums ir adresēts dalībvalstīm.
Briselē, 2003. gada 2. decembrī

Labels: 3
17
18